Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie mestskej časti Bratislava - Ružinov
konanej dňa 08.04.2015

Prítomní:  podľa  prezenčnej listiny: 
PaedDr. Mária Barancová, MVDr. Marián Gajdoš, Dr. Pavol Jusko, Mgr. Petra Palenčárová,                                      Ing. Martin Patoprstý, Ing. arch. Lucia Štasselová, Ing. Peter Turlík

Hosť: Mgr. Janka Lukáčová

Na začiatku zasadnutia grantovej komisie pani predsedníčka navrhla zmenu programu. Prítomní členovia komisie súhlasili s návrhom. 

PROGRAM:
  
1.  Prerokovanie návrhu VZN  mestskej časti Bratislava - Ružinov č. ...../2015zo dňa.....2015, 
     ktorým sa mení a dopĺňa VZN mestskej časti Bratislava – Ružinov č. 4/2008 o povinnom      
     zápise dieťaťa na plnenie povinnej školskej dochádzky v ZŠ.
2.  Prerokovanie žiadostí dotácia pre mládežnícke družstvá.
3.  Prerokovanie návrhu VZN  mestskej časti Bratislava - Ružinov č. ....../2015 o poskytovaní 
     finančných dotácií/grantov z rozpočtu mestskej časti Bratislava – Ružinov a štatútu. 
4.  Prerokovanie termínov zasadnutí grantovej komisii.
5.  Prerokovanie termínov poslaneckého prieskumu v podporených projektoch.  
6.  Rôzne.

K bodu 1/ 

Komisia pre posudzovanie projektov prerokovala VZN č.4/2008 o povinnom zápise dieťaťa na plnenie povinnej školskej dochádzky v ZŠ a berie na vedomie predložený návrh. 
Hlasovanie:
             prítomní: 7        za: 7	       proti: 0          zdržali sa:0

K bodu 2 /

Grantová komisia sa uzniesla na tom že vyčleňuje 40 000 € na dotácie na podporu športovej činnosti detí a mládeže v Ružinove.
a)	Zdôvodnenie: V roku 2014 boli zaslané na Miestny úrad Bratislava – Ružinov tri žiadosti o dotácie pre mládežnícke družstvá a to FK Inter Bratislava a.s., SDM Domino Bratislava a FC Ružinov Bratislava na podporu a rozvoj svojej činnosti.
b)	FC Ružinov Bratislava sa grantová komisia rozhodla nepodporiť. FK Inter Bratislava a.s. a  SDM Domino Bratislava oba subjekty podporujú voľno časové aktivity, zmysluplne trávený čas v prospech mládeže Ružinova. Pôsobia preventívne a je o ne záujem.
c)	podmienkou pre udelenie dotácie grantová komisia navrhuje doplniť žiadosti o účel, aké aktivity vykazujú kluby a rozpísať rozpočtové položky na jednotlivé náklady do sumy 20 000 €.
d)	Termín doplnenia  údajov do 30.4.2015.
 Hlasovanie: 
               prítomní: 7         za: 6          proti: 1         zdržali sa : 0

K bodu 3/

Grantová komisia mestskej časti Bratislava - Ružinov prerokovávala prepracovaný návrh VZN mestskej časti Bratislava - Ružinov č. ....../2015 o poskytovaní finančných dotácií / grantov z rozpočtu mestskej časti Bratislava – Ružinov. Návrh a pripomienky prijaté na predošlom stretnutí zapracoval zástupca starostu MVDr. Marián Gajdoš. 

Uznesenia:
A.	 Grantová komisia mestskej časti Bratislava – Ružinov navrhuje, aby

a)	v novom návrhu VZN mestskej časti Bratislava - Ružinov č. ....../2015 boli žiadosti o grant schvaľované len grantovou komisiou, ktorá podá návrhy na schválenie starostovi  a  miestne zastupiteľstvo bude len informované  o vybratých  žiadostiach.
Hlasovanie:
prítomní:7    za:7    proti:0    zdržali sa:0

b)	finančné prostriedky vyčlenené z  rozpočtu MČ na dotácie budú predstavovať minimálne 1% zo sumy daňových príjmov rozpočtu mestskej časti.
Hlasovanie:
prítomní:7    za:7    proti:0    zdržali sa:0

B.	V rámci diskusie sa Grantová komisia mestskej časti Bratislava – Ružinov dohodla, že bude o výslednej podobe VZN pokračovať v rozprave aj na ďalšom zasadnutí grantovej komisie.

Predsedníčka grantovej komisie vypracuje návrh pravidiel udeľovania dotácií, ktoré sa zapracujú do štatútu.

K bodu 4/

Členovia grantovej komisie mestskej časti Bratislava – Ružinov sa dohodli na termíne nasledujúceho zasadnutia komisie - dňa 12.5. 2015 o 16:30  a  3.6. 2015 o 16:30 v budove Mestskej časti Ružinov.

K bodu 5/ 
       
Členovia grantovej komisie sa na dohodli, že organizácie/projekty, ktoré boli podporené v roku 2014  navštívia v mesiacoch júl a august.

K bodu 6/

Grantová komisia v bode rôzne nič neprerokovala.

                                                                                                Ing. arch. Lucia Štasselová  v.r.   
                                                                                                       predsedníčka komisie                                                             

V Bratislave 09.04.2015
Zapísala: Ing. Dominika Slezáková